**OBČINSKI DELNI NAČRT ZAŠČITE IN REŠEVANJA OB**

**JEDRSKI IN RADIOLOŠKI NESREČI V OBČINI LJUTOMER**

JAVNO NAZNANILO

V skladu s četrtim odstavkom 46. člena Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10, 21/18 – ZNOrg in 117/22) in drugim odstavkom 17. člena Uredbe o vsebini in izdelavi načrtov zaščite in reševanja (Uradni list RS št. 24/12, 78/16 in 29/19) organ Občinske uprave Občine Ljutomer, ki je pristojen za izdelavo načrtov zaščite in reševanja, objavlja javno naznanilo za javno predstavitev Občinskega delnega načrta zaščite in reševanja ob jedrski in radiološki nesreči v občini Ljutomer – Verzija 3.0.

Javna predstavitev se izvede z objavo predloga Občinskega delnega načrta zaščite in reševanja ob jedrski in radiološki nesreči v občini Ljutomer – verzija 3.0 na spletni strani Občinske uprave Občine Ljutomer. Objava traja ves čas veljavnosti predmetnega načrta. Predmetni načrt je javnosti za podajo pripomb na voljo na spletni strani Občine Ljutomer ter v pisarni št. 218 v stavbi Občinske uprave Občine Ljutomer, Vrazova ulica 1, 9240 Ljutomer po predhodni najavi, do 25. 11. 2024.